Taqbaylit teḍra-yas am win yettdeggiren aɣyul s adaynin ! Neɣ ahat am taǧǧalt-nni di taddart, walan-tt akk belli taɛra, yiwen ur yezmir ad yaẓ ad tt-yeṣṣer. Adabu yeggul ad tt-yereẓ, ad tt-isenger, rnu ɣer-s imawlan n inelmaden aṭṭas i tt-yugin i tarwa-nsen, qqaren:” I wumi-tt tmaziɣt-agi? I wacu-tt tmaziɣt-agi?…” Tamaziɣt yellan d tutlayt taɣelnawt , deg uɣarbaz sɣaren-tt am wakken d tutlayt tabaranit neɣ kter, qqaren-tt inelmaden seg useggas wis 4 d asawen. Ma yella d tutlayt yella d tabaranit ( tafransist ) sɣaren-tt deg useggas wis sin. Ma yella nuɣal-d ɣer tutlayt taɛrabt i yellan i yiqbayliyen d tutlayt tabaranit, ur iban ara yakk amek i la ttesɣaren ( bɣan ad tteseɣren d tutlayt tayemmatt nettat ur telli, ugin ad tteseɣren d tutlayt tabaranit, acku ulac tutlayt ur nesɛi imawlan, ur bɣin ara ad begnen belli iɛraben d ibaraniyen di tmurt n Lezzayer). Aṭṭas n tutlayin i yellan di tmurt n Lezzayer, aṭṭas n yigduden i yellan di tmurt n Lezzayer. Yal agdud yekseb tutlayt-is neɣ tutlayin-is, yal agdud ilaq ad iɣer, ad yesɣer tutlayt-is tayemmatt, ɣer-s ad yernu tutlayin nniḍen. Agdud aqbayli ilaq ad yewet ɣef teqbaylit ala taqbaylit, ur yezmir ara ad yili yimal n tmurt melba taqbaylit. Akken yili nebɣa, neɣ akken yili nuẓ ɣer sdat mebla taqbaylit , yettuɣal d awexer ɣer deffir. Irneten Murad
ɣas llan kra kkaten nnig tezmert-nsen i wakken ad seɣtin i yimdanen belli, tutlayt tayemmatt tesɛa azal meqren, tesɛa aḥric meqren deg wumdan akked tmetti i deg la yettidir, maca drus.
Taqbaylit teḍra-yas am win yettdeggiren aɣyul s adaynin ! Neɣ ahat am taǧǧalt-nni di taddart, walan-tt akk belli taɛra, yiwen ur yezmir ad yaẓ ad tt-yeṣṣer.
Adabu yeggul ad tt-yereẓ, ad tt-isenger, rnu ɣer-s imawlan n inelmaden aṭṭas i tt-yugin i tarwa-nsen, qqaren:” I wumi-tt tmaziɣt-agi? I wacu-tt tmaziɣt-agi?…”
Tamaziɣt yellan d tutlayt taɣelnawt , deg uɣarbaz sɣaren-tt am wakken d tutlayt tabaranit neɣ kter, qqaren-tt inelmaden seg useggas wis 4 d asawen. Ma yella d tutlayt yella d tabaranit ( tafransist ) sɣaren-tt deg useggas wis sin. Ma yella nuɣal-d ɣer tutlayt taɛrabt i yellan i yiqbayliyen d tutlayt tabaranit, ur iban ara yakk amek i la ttesɣaren ( bɣan ad tteseɣren d tutlayt tayemmatt nettat ur telli, ugin ad tteseɣren d tutlayt tabaranit, acku ulac tutlayt ur nesɛi imawlan, ur bɣin ara ad begnen belli iɛraben d ibaraniyen di tmurt n Lezzayer).
Aṭṭas n tutlayin i yellan di tmurt n Lezzayer, aṭṭas n yigduden i yellan di tmurt n Lezzayer. Yal agdud yekseb tutlayt-is neɣ tutlayin-is, yal agdud ilaq ad iɣer, ad yesɣer tutlayt-is tayemmatt, ɣer-s ad yernu tutlayin nniḍen.
Agdud aqbayli ilaq ad yewet ɣef teqbaylit ala taqbaylit, ur yezmir ara ad yili yimal n tmurt melba taqbaylit.
Akken yili nebɣa, neɣ akken yili nuẓ ɣer sdat mebla taqbaylit , yettuɣal d awexer ɣer deffir.
Irneten Murad
kab_Latn kab_Latn kab_Latn kab_Latn kab_Latn kab_Latn kab_Latn kab_Latn deu_Latn